Bassa Sababa

Bassa Sababa (בעברית: באסה סבבה) הוא סינגל שהוקלט על ידי הזמרת הישראלית נטע ברזילי. השיר יצא לאור ב-1 בפברואר 2019, על ידי חברות התקליטים טדי יזמות והפקות ו-BMG‏ רייטס מנג'מנט. נכון למאי 2024, קליפ השיר הוא הקליפ הישראלי הנצפה ביותר ביוטיוב בכל הזמנים, עם מעל ל-300 מיליון צפיות. השיר נכתב על ידי נטע ברזילי, אבשלום אריאל וסתיו בגר, שהיו שותפים גם ביצירת "Toy", השיר הזוכה באירוויזיון 2018. השיר הופק על ידי סתיו בגר. זהו שיר בסגנון הפופ, המשלב בתוכו גם את סגנון הדאנס. על פי ברזילי מדובר בסגנון קיי-פופ. ברזילי הסבירה את משמעות השיר: "קרנף היא חיה עם עור עבה מאוד, שמגנה על עצמה ועל העדר שלה בתקיפה ולא בבריחה. היא גם חיה בעדרים והם נעים ושורדים יחד". בעיתון "ישראל היום" פורסם, כי השיר נכתב עוד לפני אירוויזיון 2018, ונשלח לוועדת בחירת השיר. ברזילי רצתה לגשת עם השיר לתחרות, וזכתה לתמיכת נציגי טדי, שהעדיפו אותו על פני "Toy", אך נציגי התאגיד אביעד רוזנבוים, רועי דלמדיגו ויובל גנור בחרו לבסוף את "Toy". הווידאו קליפ בוים על ידי רועי רז ויצא לאור ב-1 בפברואר 2019, בסמוך לצאתו של השיר כסינגל והושק בו-זמנית בישראל ובעולם. עלות הפקת הקליפ נאמדת בכמיליון שקלים, מה שהופך אותו לקליפ היקר ביותר שהופק לאמן ישראלי. ברזילי סיפרה בראיון שהיא מימנה אותו בעצמה במאות אלפי דולרים מהכנסותיה מהופעות הטור העולמי שערכה מאז האירוויזיון. צילומי הקליפ נערכו במשך 3 ימים בקייב ב-13 אתרים שונים, השתתפו מעל ל-250 אנשי צוות ומופיעים בו כ-50 רקדנים. נטע צפויה לצאת לסיבוב הופעות ברחבי העולם, כדי לחשוף את השיר החדש. במרכז הקליפ, החתן (אדי קבטנר) בורח לנטע רגע לפני החתונה, והיא מנהלת מולו מרדף. הצבע השולט בקליפ הוא ורוד. הקליפ משתמש באלמנטים ויזואליים ונותן ביטוי למילות השיר כמו מסטיק וקרנף כאשר נטע חובשת קרן על הראש. בנוסף משתמש הקליפ באלמנטים של משחק מחשב בדומה לסרט "סקוט פילגרים נגד העולם". הקליפ התברג במקום הראשון ברשימת הסרטונים החמים של יוטיוב בתוך פחות מ-24 שעות מהשקתו, וצבר מעל למיליון צפיות בפרק הזמן הזה. באמצע פברואר, הקליפ נחסם לצפייה ביוטיוב למספר שעות בעקבות "תביעה בגין זכויות יוצרים" שנשלחה על ידי חברת הפקת סרטים "Tre Native". הוא הוחזר לאתר מספר שעות מאוחר יותר. השיר עצמו נכנס לרשימת השמעה של המשחק, Just Dance 2020. ב-30 ביולי 2020 הגיע השיר ליותר מ-100 מיליון צפיות ובכך נהפך לשיר השני של ברזילי שעובר את רף 100 מיליון הצפיות. ב-9 בספטמבר 2021 השיר חצה את ה-200 מיליון צפיות, ובכך הפך לקליפ הישראלי הנצפה ביותר בכל הזמנים. מידע על הסינגל "Bassa Sababa" באתר מיוזיק בריינז מילות השיר "Bassa Sababa" באתר Genius סרטון השיר "Bassa Sababa" באתר יוטיוב מידע על השיר "Bassa Sababa" באתר iTunes מידע על השיר "Bassa Sababa" באתר ספוטיפיי נטע ברזילי, אבשלום אריאל, סתיו בגר רן בוקר, "באסה סבבה": השיר החדש של נטע ברזילי, באתר ynet, 1 בפברואר 2019 ערן סויסה, מוזיקה, באתר ישראל היום, 1 בפברואר 2019 מתן שרון, ‏"באסה סבבה" זה השיר הכי נכון שנטע יכלה להוציא, באתר ‏מאקו‏, 1 בפברואר 2019 יונתן ריגר, ‏התרגשות בעולם מהסינגל של נטע, באתר ‏מאקו‏, 1 בפברואר 2019 דודי פטימר, ‏נטע ברזילי בשיר ראשון מאז "TOY": "המנון חגיגי ומעצים של עצמאות", באתר מעריב אונליין, 1 בפברואר 2019 מערכת mako מוזיקה, ‏נטע ברזילי - BASSA SABABA, באתר ‏מאקו‏, 1 בפברואר 2019 עידוא דגן, באה בסבבה: השיר החדש של נטע ברזילי עומד בציפיות, באתר טיים אאוט תל אביב, ‏1 בפברואר 2019 שני נחשוני, "באסה סבבה": נטע ברזילי עם שיר חדש וקליפ מושקע במיוחד, באתר כאן – תאגיד השידור הישראלי, 1 בפברואר 2019 אחרי שכבשה את העולם: השיר החדש של נטע ברזילי - BASSA SABABA, באתר וואלה, 1 בפברואר 2019 שי רינגל, "באסה סבבה": מדבק, אבל נשמע כמו "טוי 2", באתר ynet, 1 בפברואר 2019 אמיר מנדל, "באסה סבבה": טירתו של הקרנף הוורוד, באתר הארץ, 2 בפברואר 2019 מהדורה ראשונה, ‏במאי הקליפ: נטע היא הדבר האמיתי, באתר ‏מאקו‏, 3 בפברואר 2019 לירון זייד, ‏מה זה בכלל באסה סבבה?, באתר ‏מאקו‏, 2 בפברואר 2019 רן בוקר, הפרת זכויות יוצרים או תקלה? הקליפ לשיר "באסה סבבה" הוסר מיוטיוב - והוחזר, באתר ynet, 15 בפברואר 2019